ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660007427

ขอให้พิจารณาทบทวนช่วงเวลาการเปิดให้บริการของสถานพยาบาลสัตย์  ศูนย์บริการสาธารณสุข 43 มีนบุรี แขวงมีนบุรี เขตมีนบุรี  กรุงเทพมหานคร จุดสังเกตอยู่ติดกับสำนักงานเขตมีนบุรี ด้านบนจะให้บริการรักษาบำบัดผู้ป่วยที่ติดยาเสพติดและด้านล่างผู้ร้องแจ้งว่าเคยเปิดบริการฉีดวัคซีนเพื่อป้องกันโรคติดเชื้อไวรัสโคโรนา 2019 (COVID-19)  เนื่องจากผู้ร้องเลี้ยงแมวจรจัดเป็นจำนวนมาก ซึ่งปกติผู้ร้องจะนำสัตว์เลี้ยงมารักษาที่คลินิกดังกล่าว เพราะเป็นสถานพยาบาลสัตว์ของรัฐบาลที่ให้บริการถูกและดี ค่ารักษาพยาบาลไม่แพงและให้บริการดี โดยคลินิกดังกล่าวมีอยู่ที่เดียวในพื้นที่เขตมีนบุรี เปิดให้บริการในช่วงเวลาประมาณ 08.00-11.00 น. คลินิกดังกล่าวมีสัตวแพทย์จำนวน 1 ท่าน และมีพนักงานจำนวน 4 คน พนักงานเพศหญิงจำนวน 2 คน พนักงานเพศชายจำนวน 2 คน โดยในช่วงเช้า ทางสัตวแพทย์จะทำหมันให้กับสัตว์ก่อน เมื่อทำหมันเสร็จจึงจะทำการรักษาสัตว์ที่ประชาชนพามารักษาอาการป่วย โดยปกติผู้ร้องไปใช้บริการตั้งแต่ 08.00 น. บางครั้งรอสัตวแพทย์ทำหมันจนแล้วเสร็จ และบางครั้งสัตวแพทย์ทำหมันจนถึงเวลาประมาณ 10.00 น. ซึ่งในวันที่ 22 กุมภาพันธ์ 2566 ผู้ร้องเดินทางไปยังคลินิกฯ เพื่อนำแมวจำนวน 1 ตัว ไปรักษาอาการป่วย เพราะแมวของผู้ร้องอาเจียน  ในช่วงเวลาประมาณ 11.03 น. ซึ่งเป็นช่วงเวลาที่สถานพยาบาลสัตว์ฯ ปิดทำการแล้ว แต่นาฬิกาของผู้ร้องยังไม่ถึง 11.00 น. ยังเหลือเวลาประมาณ 1-2 นาที (บันทึกข้อมูลตามผู้ร้องแจ้ง)  ผู้ร้องจึงขอร้องให้เจ้าหน้าที่ฯ ช่วยรักษาอาการป่วยแมวของผู้ร้อง แต่เจ้าหน้าที่ฯได้แจ้งว่าสถานพยาบาลสัตว์ฯ ปิดแล้ว   จากกรณีดังกล่าว ส่งผลทำให้ผู้ร้องไม่ได้รับความสะดวกในการใช้บริการ และเห็นระยะเวลาที่ล่วงเลยมาแค่ 3 นาที ก็ควรมีการยืดหยุ่นการให้บริการได้ จึงประสงค์ให้มีการพิจารณาทบทวนช่วงเวลาการเปิดให้บริการของสถานพยาบาลสัตว์ฯ เพื่อเป็นการอำนวยให้กับประชาชนที่ใช้บริการ


//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata